༄༅།  ། ཐེག་ཆེན་སློབ་དཔོན་(《¡¶ཞ》¡+དང་)སློབ་མ་ལ་ལམ་ཉམས་སུ་བླང་ཚུལ་∶¡Ãགྱི་རྣམ་དབྱེ་(《¡¶ཞ》¡-གྱི་རྣམ་དབྱེ་)བསྟན་པ་བཞུགས།  ། ༄༅།  ། ཨོཾ་སྭསྟི་སིདྡྷཾ།  བླ་མ་དང་དཀོན་མཆོག་གསུམ་ལ་ཕྱག་འཚལ་ལོ།  ། གཙང་མཁས་རབ་བརྟན་བྱམས་པར་ལྡན།  ། ཡང་དག་ལམ་ལ་རྣམ་པར་གནས།  ། བདག་དང་གཞན་ལ་མ་ཆགས་པ།  ། གང་ཟག་དམ་པར་རྒྱལ་བས་བསྟན།  ། འདིས་ནི་ཐེག་པ་ཆེན་པོ་དགེ་བའི་བཤེས་གཉེན་གྱི་མཚན་ཉིད་དང་།  སློབ་པ་པོ་གང་ཟག་གི་མཚན་ཉིད་དང་།  ལམ་ཉམས་སུ་བླང་བར་བྱ་བའི་མཚན་ཉིད་གསུམ་བསྟན་པར་རིགས་པར་བྱའོ།  ། དེ་དག་རིམ་པ་བཞིན་བསྟན་པར་བྱ་སྟེ།  ཚུལ་གནས་ཐོས་དང་ཏིང་འཛིན་གྱིས།  ། ལུས་གཙང་སྨྲ་མཁས་སེམས་མི་གཡོ།  ། སེམས་ཅན་ཀུན་ལ་བྱམས་བརྩེར་ལྡན།  ། ཕ་རོལ་ཕྱིན་དྲུག་རྫོགས་པར་བྱེད།  ། བདག་མེད་ཡེ་ཤེས་ཚུལ་གྱིས་ནི།  ། གཟུང་དང་འཛིན་པར་མི་རྟོག་པ།  ། དེ་འདྲ་བཤེས་གཉེན་དམ་པར་འདོད།  ། ལུས་གཙང་ཀུན་ཏུ་སྤྱོད་ལ་མཁས།  ། དད་པའི་བསམ་པར་རབ་ཏུ་བརྟན།  ། ངང་གིས་གཞན་ལ་རྣམ་མི་འཚེ།  ། འཇིག་རྟེན་ཚུལ་ལུགས་ཇི་བཞིན་སྤྱོད།  ། ལུས་དང་ལོངས་སྤྱོད་ཆེད་ཆེར་མིན།  ། སློབ་པ་པོ་ནི་དམ་པར་འདོད།  ། ལྷག་པའི་ཚུལ་ཁྲིམས་ཤེས་རབ་དང་།  ། ཏིང་འཛིན་བསླབ་པ་རྣམ་གསུམ་གྱི།  ། ཉེས་པས་མི་གོས་ཐམས་ཅད་ཤེས།  ། མི་མཐུན་ཕྱོགས་ཀྱིས་རྣམ་མི་གཡོ༑ ༑ བྱམས་བརྩེ་བྱང་སེམས་གཞི་བརྟན་ཞིང་།  ། སྟོང་ཉིད་སྙིང་རྗེའི་སྙིང་པོ་ཅན༑ ༑ ལམ་ལ་ཐབས་ལ་མཁས་པས་གནས།  ། བདག་ཉིད་ཐར་པར་མི་འདོད་ཅིང་༑ ༑ གནས་གཞན་མཚན་མར་འཛིན་ཆགས་བྲལ།  ། འདི་འདྲ་གང་གིས་ཤེས་ཏེ་མཁས།  ། ཤེས་པ་ཇི་བཞིན་སྤྱོད་པ་དེ།  ། རྫོགས་པའི་བྱང་ཆུབ་ཉེ་བ་ཡིན།  ། བློ་གྲོས་འཇིགས་མེད་རྒྱལ་མཚན་དཔལ།  ། བཟང་པོ་ཞེས་བྱས་ལེགས་པར་སྦྱར།  ། བྱང་ཆུབ་ཁོ་ནའི་དོན་དུ་བསྔོ།  ། ཤིང་མོ་ཡོས་བུའི་ལོ་རྒྱལ་གྱི་ཟླ་བའི་ཚེས་ཉི་ཤུ་ལྔའི་ཉིན་པར་དི་ཧིང་ཧུའི་དགོན་པར་སྦྱར་བའོ། །  ། །